De Morgeschoppe isch s gröscht - ohni de lauft denn gar nüt! Defür bini nachher umso fitter - mini Eltere wend amel no chli  kuschele im Bett - hallo, isch das langwiilig oder was? Ich gang denn amel lieber go luege, öb s Mami scho wieder all mini Spielsache schön verrumt hät - demit ichs gad wieder chan füreschränzä. Ornig isch zwar s halbe Läbä aber vorläufig läb ich no definitiv i de andere Hälfti. Ufruume isch es cools Wort zum sägä aber ich tuen immer no so, wie wenn is nöd wür verstah. Mal luege, wie lang i de Trick no chan aawändä. Mängisch hani zwar scho luscht zum uufrume, vorallem uusruume. Tuen am Mami immer hälfä d  Abwäschmaschine uuszruume. Gibere immer all Löffel und Täller use. Immer. Au wenns Gschirr no dräckig isch. Isch e vill glätter, denn schmöckt de Löffel wenigschtens no nach öpis. Und nöd nach Abwäschmittel.